Efectius de la Policia i membres de Protecció Civil reparteixen, amb total normalitat, mascaretes en els accessos al transport públic de Burjassot
2025-07-24

Des de primeres hores d’aquest dimarts, 14 d’abril, s’està portant dut a terme el repartiment de mascaretes en els diferents accessos als transports públics de Burjassot, com són les estacions de metro, així com les parades de tramvia i d’autobús que existeixen en el municipi.

El repartiment s’està fent entre la població que hui ha tornat al treball, dins de les activitats permeses en l’estat d’alarma, i que ha de fer ús del transport públic per a anar i tornar del seu lloc de treball. La distribució s’està realitzant per part de Protecció Civil de Burjassot en coordinació directa amb la Policia Local de Burjassot i la Policia Nacional.

Aquest repartiment de màscares a treballadors i treballadores que fan ús del transport públic ha començat hui en tota la Comunitat Valenciana, així com en altres comunitats autònomes.